200 000 liter diesel in Durban gemorsArgieffoto ŉ Pyplyn tussen Durban en Johannesburg het in ŉ gegoede meenthuiskompleks in Durban gebars en meer as 200 000 liter diesel het uitgelek, het die Daily News Woensdag berig. Volgens die koerant het die pyp Dinsdagoggend vroeg in die Greenvale Village-kompleks gebars. Die pyplyn is afgesluit. Saret Knoetze, woordvoerder van Transnet Pipelines, het aan die koerant gesê ŉ herstelspan en omgewingsimpakspan is reeds uitgestuur. Die waarde van die brandstof wat verlore gegaan het word beraam op R2.4 miljoen en dit sal ook miljoene kos om die gemors op te ruim.